wannaphong/clean_thaiwikipedia huggingface dataset:
# วัฒนธรรมไทย
วัฒนธรรมไทย ได้รับอิทธิพลมาจากวัฒนธรรม อินเดีย จีน และ ขอม ตลอดจนวิญญาณนิยม ศาสนาพุทธ และ ศาสนาฮินดู

วัฒนธรรมแห่งชาติของไทยเป็นการสร้างสรรค์ใหม่ซึ่งสิ่งที่ปัจจุบันถือเป็นวัฒนธรรมไทยเดิมไม่มีอยู่ในรูปแบบนั้นเมื่อกว่าร้อยปีก่อน บ่อเกิดสามารถสืบย้อนไปได้ถึงรัชกาลพระบาทสมเด็จพระจุลจอมเกล้าเจ้าอยู่หัว สมัยสงครามโลกครั้งที่สอง หลวงพิบูลสงครามสนับสนุนการส่งเสริมวัฒนธรรมไทยกลางเป็นวัฒนธรรมแห่งชาตินิยามและยับยั้งมิให้ชนกลุ่มน้อยแสดงออกซึ่งวัฒนธรรมของตน วัฒนธรรมพลเมืองรุ่นปัจจุบันซึ่งส่วนใหญ่ยึดรุ่นอุดมคติของวัฒนธรรมไทยกลางเป็นการสร้างสรรค์ใหม่ซึ่งรวมลักษณะชาตินิยมสมัยรัชกาลที่ 5 และลัทธิอิงสามัญชนที่นิยมบุคคลลักษณะ หรือสรุปคือ วัฒนธรรมพลเมืองของไทยปัจจุบันนิยามว่าประเทศไทยเป็นดินแดนของคนไทยกลาง มีศาสนาเดียวคือ พุทธนิกายเถรวาท และปกครองโดยราชวงศ์จักรีOtto F. von Feigenblatt. The Thai Ethnocracy Unravels: A Critical Cultural Analysis of Thailand’s Socio-Political Unrest. Journal of Alternative Perspectives in the Social Sciences. สืบค้น 7-9-2557.

ศาสนาพุทธนิกายเถรวาทเน้นว่า คนส่วนใหญ่ไม่สามารถตรัสรู้และไปถึงนิพพาน และดีที่สุดที่ทำได้คือ การสะสมบุญผ่านการปฏิบัติที่เป็นพิธีกรรมอย่างสูง เช่น การถวายอาหารพระสงฆ์และการบริจาคเงินเข้าวัด คำสอนทางศาสนาถูกเลือกให้สนับสนุนมุมมองทางโลกแบบศาสนาขงจื๊อใหม่ซึ่งมีศูนย์กลางอยู่ที่สามเสาหลัก ศาสนาพุทธของไทยยังรวมการบูชาวิญญาณของบรรพบุรุษและความเชื่อว่าพระมหากษัตริย์เป็นสมมุติเทพ นอกจากนี้ยังเน้นรูปแบบมากกว่าแก่นสาร

คนไทยเน้นและให้คุณค่ารูปแบบมารยาทภายนอกอย่างยิ่งเพื่อรักษาความสัมพันธ์ประสานกัน กฎมารยาทหลายอย่างเป็นผลพลอยได้ของศาสนาพุทธ สังคมไทยเป็นสังคมไม่เผชิญหน้าที่เลี่ยงการวิจารณ์ในที่สาธารณะ การเสียหน้าเป็นความเสื่อมเสียแก่คนไทย จึงเลี่ยงการเผชิญหน้าและมุ่งประนีประนอมในสถานการณ์ลำบาก หากสองฝ่ายไม่เห็นด้วยกัน การไหว้เป็นแบบการทักทายและแสดงความเคารพของผู้น้อยต่อผู้ใหญ่ตามประเพณีและมีแบบพิธีเข้มงวด คนไทยใช้ชื่อต้นมิใช่นามสกุล และใช้คำว่า "คุณ" ก่อนชื่อThai Cultural Profile 2012. Tablelands Regional Council Community Partners Program. สืบค้น 7-9-2557.

คนไทยเคารพความสัมพันธ์แบบมีลำดับชั้น ความสัมพันธ์ทางสังคมนิยามว่า บุคคลหนึ่งสูงกว่าอีกคนหนึ่ง บิดามารดาสูงกว่าบุตรธิดา ครูอาจารย์สูงกว่านักเรียนนักศึกษา และเจ้านายสูงกว่าผู้ใต้บังคับบัญชา เมื่อคนไทยพบคนแปลกหน้า จะพยายามจัดให้อยู่ในลำดับชั้นทันทีเพื่อให้ทราบว่าควรปฏิบัติด้วยอย่างไร มักโดยการถามสิ่งที่วัฒนธรรมอื่นมองว่าเป็นคำถามส่วนตัวอย่างยิ่ง สถานภาพกำหนดได้โดยเสื้อผ้า ลักษณะปรากฏทั่วไป อายุ อาชีพ การศึกษา นามสกุลและความเชื่อมโยงทางสังคม

ครอบครัวเป็นเสาหลักของสังคมไทยและชีวิตครอบครัวมักอยู่ใกล้ชิดกว่าวัฒนธรรมตะวันตก ครอบครัวไทยเป็นลำดับชั้นทางสังคมอย่างหนึ่ง และเด็กถูกสอนให้เคารพบิดามารดา สังคมคาดหวังให้สมาชิกครอบครัวดูแลผู้อาวุโสและบ้านพักคนชราและโรงพยาบาลเป็นทางเลือกสุดท้าย คนชรามักอยู่บ้าน อยู่กับครอบครัวและหลานและเกี่ยวข้องในชีวิตครอบครัว
# เคปเลอร์-16บี
เคปเลอร์-16บี  หรือชื่อเดิมคือ เคปเลอร์-16 (เอบี)-บี เป็นดาวเคราะห์นอกระบบมันเป็นดาวเคราะห์มวลดาวเสาร์ประกอบด้วยก๊าซและหินครึ่งหนึ่งและน้ำแข็ง โคจรรอบระบบดาวคู่ เคปเลอร์-16 ด้วยระยะเวลา 229 วัน เป็นครั้งแรกที่มีการยืนยันอย่างชัดเจนว่ามีดาวเคราะห์รอบระบบดาวคู่

ดาวเคราะห์ดวงนี้ถูกค้นพบโดยใช้กล้องโทรทรรศน์อวกาศเคปเลอร์ของนาซ่า นักวิทยาศาสตร์ก็สามารถตรวจจับดาวเคราะห์ดวงโดยใช้วิธีการขนส่งตอนที่พวกเขาสังเกตเห็นแสงสลัวของหนึ่งในดาวของระบบแม้ในขณะที่คนอื่นๆ ไม่ได้กระไรแล้ว

มองจากโลกดาวเคราะห์จะหยุดผ่านหน้า ดาวดวงหนึ่งเร็วที่สุดเท่าที่ในปี ค.ศ. 2014 และจะหยุดข้ามดาวสองและสว่างในปี ค.ศ. 2018 หลังจากนั้นดาวเคราะห์ดวงนี้จะยังคงใช้วิธีการตรวจสอบไม่พบการขนส่งไปจนถึงปี ค.ศ. 2042

ดาวเคราะห์ดวงนี้โคจรอยู่บนขอบด้านนอกของเขตอาศัยได้ แต่มันอาจเป็นไปได้ก๊าซยักษ์ที่มีอุณหภูมิพื้นผิวประมาณ -100 ถึง -70 ° C (-150 ถึง -94 ° F)
# เลอ เมอริเดียน
เลอ เมอริเดียน (Le Méridien) เป็นเครือโรงแรมระดับบน ซึ่งเป็นเจ้าของโดยกลุ่มบริษัทสตาร์วูด โฮเท็ล แอนด์ รีสอร์ท ประกอบไปด้วยโรงแรมในเครือกว่า 120 แห่ง ใน 50 ประเทศทั่วโลก

ประวัติ
เลอ เมอริเดียน ถูกสร้างขึ้นในปี ค.ศ.1972 โดยสายการบินแอร์ฟรานซ์ โรงแรมแห่งแรก คือ โรงแรมเลอ เมอริเดียน เอตวลล์ (Le Méridien Étoile) ประกอบด้วยห้องพักจำนวน 1,000 ห้อง ภายในเวลา 2 ปีของการดำเนินงาน ได้มีโรงแรมในเครือเพิ่มขึ้นเป็น 10 แห่งในยุโรป และแอฟริกา และเติบโตเรื่อยมา จนกระทั่งในปี ค.ศ.1991 มีจำนวนโรงแรมในเครือถึง 58 โรงแรมทั่วโลก

ในปี ค.ศ. 1994 เลอ เมอริเดียน ได้ถูกซื้อโดยกลุ่มบริษัทโรงแรมในเครือ ฟอร์เต้ แห่งสหราชอาณาจักร ซึ่งในภายหลังได้ถือซื้อโดยบริษัทกรานาดา ในปี ค.ศ. 1996 

ในปี ค.ศ. 2000 ได้มีการร่วมทุนระหว่างกลุ่มกรานาดา กับกลุ่มคอมพาส จนกระทั่งทั้งสองบริษัทได้ประกาศแยกตัวกันในปีค.ศ. 2001 ซึ่งได้กลายมาเป็นโรงแรมในกลุ่มคอมพาส จนได้ถูกซื้ออีกครั้งหนึ่งโดยกลุ่มโนมุระ ในเดือนพฤษภาคม ปี ค.ศ. 2001 และในปี ค.ศ. 2003 เลแมน บราเธอร์ โฮลดิ้งส์ ได้ซื้อหนี้ส่วนใหญ่ของกลุ่มเลอ เมอริเดียน และในปี ค.ศ. 2005 กลุ่มสตาร์วูด โฮเท็ล แอนด์ รีสอร์ท ได้มาเป็นเจ้าของเต็มตัวของแบรนด์เลอ เมอริเดียน รวมถึงลิขสิทธิ์ในการบริหารจัดการทั้งหมด

ดูเพิ่ม
 http://www.starwoodhotels.com/lemeridien/index.html
# เจ้าปางคำ
เจ้าปางคำ เป็นสามีนอกสมรสของนางเภา ผู้ปกครองนครกาลจำบากนาคบุรีศรีในช่วงพุทธศตวรรษที่ 22 ในตำนานเมืองนครจำปาศักดิ์ เจ้าปางคำได้รับการสันนิษฐานว่าเป็นเจ้าเมืองหนองบัวลำภู และเป็นผู้ประพันธ์เรื่องสังข์ศิลป์ชัย

 ประวัติ 

ตำนานเมืองนครจำปาศักดิ์ระบุถึงเจ้าปางคำเพียงครั้งเดียวว่า ในปี พ.ศ. 2184 เจ้าปางคำได้เดินทางจากบ้านหนองบัวลำภูมายังนครกาลจำบากนาคบุรีศรีเพื่อคล้องช้างและได้พบกับนางเภา มีรายละเอียดดังนี้

 ข้อสันนิษฐานเกี่ยวกับเจ้าปางคำ 

 การประพันธ์วรรณกรรมเรื่องสังข์ศิลป์ชัย 
สังศิลป์ชัย หรือสินไซ เป็นวรรณกรรมที่แพร่หลายในประเทศลาวและภาคตะวันออกเฉียงเหนือของประเทศไทย สังข์ศิลป์ชัยได้รับการสันนิษฐานว่ามีเค้าโครงเรื่องมาจากปัญญาสชาดก หรือชาดกห้าสิบเรื่อง หรือพระเจ้าห้าสิบชาติตามสำนวนลาว แต่ได้รับการโต้แย้งว่า เค้าโครงเรื่องของสังข์ศิลป์ชัยมาจากประวัติศาสตร์ล้านช้าง แล้วแอบอ้างเป็นชาดกเพื่อสั่งสอนผู้ฟังให้เกิดความศรัทธา อ้างใน  ข้อมูลที่อาจระบุถึงผู้ประพันธ์และเวลาที่ประพันธ์ปรากฏในเนื้อหาดังนี้

จากการตีความเนื้อหาดังกล่าว ทำให้สังข์ศิลป์ชัยได้รับการสันนิษฐานว่า ประพันธ์ในตอนเช้า แรม 12 ค่ำ เดือน 3 จ.ศ. 1027 ปีฉลูจ.ศ. 1027 (พ.ศ. 2208) เป็นปีมะเส็ง ไม่ใช่ปีฉลู ตรงกับ พ.ศ. 2208 ผู้ประพันธ์ชื่อว่าปางคำ สิลา วีระวงส์สันนิษฐานว่า เจ้าปางคำเป็นบุคคลเดียวกับปางคำผู้ประพันธ์สังข์ศิลป์ชัย โดยสันนิษฐานว่าประพันธ์เมื่อ พ.ศ. 2192พ.ศ. 2192 เป็นปีฉลู หลังการเดินทางกลับจากนครกาลจำบากนาคบุรีศรี แต่ได้รับการโต้แย้งว่า คำว่าปางคำอาจหมายถึงกษัตริย์หรือตำแหน่งผู้แต่งหนังสือในราชสำนัก รวมทั้งได้รับการวิพากษ์วิจารณ์ว่าเป็นเรื่องแปลกที่ผู้ประพันธ์เปิดเผยชื่อของตน ซึ่งผิดกับความนิยม

 เจ้าปางคำในประวัติศาสตร์นิพนธ์ 
เรื่องราวของเจ้าปางคำปรากฏในงานเขียนของทายาทอาญาสี่เมืองอุบลราชธานี โดยระบุว่า เจ้าปางคำเป็นเชื้อพระวงศ์เชียงรุ่ง เมื่อปี พ.ศ. 2228 จีนฮ่อเข้าโจมตีเชียงรุ่ง เจ้าปางคำร่วมกับเจ้าอินทกุมารและนางจันทกุมารีอพยพลงมาพึ่งพระบรมโพธิสมภารพระเจ้าสุริยวงศาธรรมิกราช พระเจ้าสุริยวงศาธรรมิกราชโปรดให้เจ้าปางคำอภิเษกสมรสกับพระราชนัดดาในพระองค์ และให้เจ้าปางคำไปตั้งเมืองหนองบัวลำภู เป็นอิสระในฐานะเมืองหลานหลวงไม่ขึ้นแก่เวียงจันทน์ เจ้าปางคำสามารถสะสมไพร่พลสร้างกองทัพได้อย่างเสรี และได้ติดตามคล้องช้างป่าเพื่อใช้ในการศึก จนได้พบกับนางเภาที่นครกาลจำบากนาคบุรีศรี ภายหลังเจ้าปางคำถึงแก่กรรม พระตาบุตรชายได้ขึ้นปกครองเมืองแทน งานเขียนดังกล่าวได้รับการวิพากษ์วิจารณ์ว่าไม่มีเอกสารอ้างอิง นอกจากนี้ ตำนานเมืองนครจำปาศักดิ์ระบุว่า เจ้าปางคำเดินทางไปนครกาลจำบากนาคบุรีศรีในปี พ.ศ. 2184 ซึ่งขัดแย้งกับลำดับเวลาในงานเขียน

 บุตรของเจ้าปางคำ 
เจ้าปางคำได้รับการสันนิษฐานว่าเป็นบิดาของพระตา หรือทั้งพระตาและพระวอ แต่ได้รับการโต้แย้งว่า เจ้าปางคำเดินทางไปนครกาลจำบากนาคบุรีศรีในปี พ.ศ. 2184 และเหตุการณ์ระหว่างพระวอพระตาและพระเจ้าสิริบุญสารเกิดขึ้นในปี พ.ศ. 2310 เป็นระยะเวลาห่างกันถึง 126 ปี จึงเป็นการยากที่จะเป็นพ่อลูกกันได้ อย่างไรก็ตาม พระวอพระตาอาจเป็นผู้สืบเชื้อสายมาจากเจ้าปางคำ

 ข้อสันนิษฐานและความเชื่ออื่นๆ 
 สิลา วีระวงส์สันนิษฐานว่า เจ้าปางคำอาจเป็นบุคคลเดียวกับเจ้าต่อนคำ โดยใช้ข้อมูลจากหนังสืออุรังคธาตุ

 จากข้อเสนอว่าเจ้าปางคำอพยพจากเชียงรุ่งมายังหนองบัวลำภู และภายหลังพระวอได้อพยพผู้คนต่อไปยังเมืองอุบลราชธานี ทำให้มีความเชื่อว่าธรรมเนียมการเผาศพเจ้านายบนเมรุนกหัสดีลิงค์ของเมืองอุบลราชธานีและยโสธรมีที่มาจากเชียงรุ่ง

 เนินดินซากสถูปในบริเวณวัดมหาชัยถูกเชื่อว่าเป็นที่บรรจุอัฐิของเจ้าปางคำ

 หมายเหตุ
# ซูซูกิ คัลตัส เครสเซนท์
ซูซูกิ คัลตัส เครสเซนท์  หรืออีกชื่อหนึ่งคือ ซูซูกิ เอสทีม  เป็นรถยนต์นั่งขนาดเล็กรุ่นแรกของซูซูกิ เริ่มผลิตเมื่อปี พ.ศ. 2538 ปรับโฉมไมเนอร์เชนจ์เมื่อปี พ.ศ. 2541 และสิ้นสุดการผลิตในปี พ.ศ. 2545 โดยมีซูซูกิ เอริโอเข้ามาทดแทน แต่ในประเทศอินเดียนั้นมีการผลิตจนถึงปี พ.ศ. 2550 และมีการประกอบคัลตัส เครสเซนท์ในประเทศโคลอมเบีย ,อินเดีย ,อินโดนีเซีย ,ญี่ปุ่นและปากีสถาน

มีเครื่องยนต์เบนซินขนาด 1.3 ,1.5 ,1.6 และ 1.8 ลิตรและเครื่องยนต์ดีเซลขนาด 1.9 ลิตร มีเกียร์ 2 แบบให้เลือกซื้อคือเกียร์ธรรมดา 5 สปีดและเกียร์อัตโนมัติ 4 สปีด และมีตัวถังแฮทช์แบค 3 ประตู ซีดาน 4 ประตู และสเตชันวากอน 5 ประตู และมีระยะฐานล้อ 2,480 มม. มีความกว้าง 1,695 มม. มีความยาวของตัวรถหากเป็นรุ่นแฮทช์แบค 3 ประตู 3,870 มม. และรุ่นซีดานและสเตชันวากอน 4,375 มม.

คัลตัส เครสเซนท์เวอร์ชันไทยเปิดตัวเมื่อประมาณปี พ.ศ. 2538 ในชื่อเอสทีม มีตัวถังแบบเดียวคือซีดาน 4 ประตู โดยในขณะนั้นมีราคาเทียบเท่าคู่แข่งในยุคนั้น แต่ไม่ประสบความสำเร็จมากนัก เนื่องจากสาเหตุหลายประการ โดยเฉพาะชื่อชั้นของซูซูกิ มอเตอร์ ประเทศไทยในยุคนั้นยังไม่แข็งแกร่งพอที่จะทำให้เอสทีมประสบความสำเร็จ อีกทั้งในสมัยนั้น Suzuki ยังไม่มีโรงงานเป็นของตัวเอง ยังต้องสั่งนำเข้าจากประเทศญี่ปุ่น ราคาก็เลยแพงกว่าชาวบ้าน แล้วต้องม้วนเสื่อกลับบ้านไป

คัลตัส เครสเซนท์
# ซ็อนเย
มิน ซ็อน-เย (เกิด 12 สิงหาคม ค.ศ. 1989) หรือชื่อในการแสดงว่า ซ็อนเย (Sunye) เป็นนักร้องชาวเกาหลีใต้ มีชื่อเสียงจากการเป็นสมาชิกและหัวหน้าวงวันเดอร์เกิลส์

ประวัติ
ซ็อนเยเธอเกิดวันที่12 สิงหาคม 2532 โซล เกาหลีใต้ และซอนเยเป็นเด็กฝึกได้การอบรมที่ยาวที่สุด 
ชีวิตส่วนตัว
ด้านชีวิตส่วนตัว เธอสมรสกับหนุ่มนอกวงการซึ่งเป็นลูกครึ่ง เกาหลี-แคนาดา ชื่อ เจมส์ ปาร์ค เมื่อวันที่ 26 มกราคม 2556http://www.allkpop.com/2012/11/wonder-girls-sun-to-marry-in-january และปัจจุบันซอนเยคลอดลูกสาวของเธอเมื่อวันที่ 16 ตุลาคม พ.ศ. 2556 https://twitter.com/WGsun/status/390555135690043392และตั้งชื่อว่า น้อง เฮลี่http://kpop.youzab.com/59649ซอนเยให้กำเนิดลูกสาว  ส่วนชื่อภาษาของเกาหลีของลูกเธอชื่อ พัก อึนยู ซอนเย Wonder Girls เผยชื่อภาษาเกาหลีของน้องเฮลี่ย์ลูกสาวของเธอ

 อาชีพ 
 เปิดตัว 
ในปี 2007 ซอนเยเธอเปิดตัวในฐานะผู้นำและนักร้องเสียงหลักใน วง Wonder Girls  เป็นเกิร์ลกรุ๊ปค่าย JYPEntertainment เปิดตัวด้วยเพลง "Irony.พร้อมสมาชิก 5คน คือ มินซ็อนเย อันโซฮี อีซอนมี คิมฮยนอา แต่ภายหลัง คิม ฮยอนอา ลาออกเนื่องจากปัญหาสุขภาพ เลยมีสมาชิกใหม่มาเพิ่มคือ คิม ยูบิน" วันที่ 26 มกราคม 2013 JYP Entertainment ยืนยันว่าซอนเยจะหยุดโปรโมตกิจกรรมอย่างเป็นทางการกับวง Wonder Girls และเธอได้แต่งงานกับเจมส์ปาร์คคู่หมั้นของเธอที่เป็นลูกครึ่งเกาหลี-แคนาดา http://www.allkpop.com/2013/04/wonder-girls-sun-is-pregnant
ผลงานเพลง
 วงวันเดอร์เกิลส์ 

ผลงานเพลงเดี่ยวประกอบละคร
 เพลง Maybe ประกอบซีรีส์เรื่อง Dream High
 ซิงเกิลเดี่ยว 
 ปี อัลบั้ม เพลง 2550  Han Sung Byul Gok OST  일월지가 2554 Dream High OST Part 2 (드림하이)  Maybe 2555 Feast of The Gods OST  The Sound of Love2555  Ohlala Couple OST   Come To Me
 ความร่วมมือกับศิลปิน 
 ปี ศิลปิน เพลง 2550 8eight  The First 8eight & Ye Eun & Pdogg  Sai Park Jin Young  Back To Stage 2551 Mighty Mouth  Energy Various Artists  Cry With Us Various Artists  I Love Asia 2553  JYP Nation  This Christmas
 ผลงาน 
 ภาพยนตร์
 ปี ชื่อภาพยนตร์ บทบาท2010 The Last Godfather Cameo2012 The Wonder Girls  ตัวเอง
 มิวสิกวิดีโอ 
 ปี ชื่อเพลง ศิลปิน เล่นเป็น 2551  Forever  Lee Byul  ตัวเอง  Cry With Us  Various Artists  ตัวเอง  I Love Asia  Various Artists  ตัวเอง 2010 This Christmas  JYP Nation  ตัวเอง
รายการโทรทัศน์ 
 ปี รายการ เล่นเป็น หมายเหตุ2550-2551 MBC Show! Music Core   ร่วมเป็นเจ้ากับ Sohee & Big Bang T.O.P 2551  Solomon's Choice  แขกรับเชิญ2553 MBC Show! Music Core  ร่วมเป็นเจ้าภาพ Yubin & CN Blue Jung Yong Hwa  บุคคลทั่วไปร่วมเป็นเจ้าภาพ 1วัน 2554  KBS Music Bank  ร่วมเป็นเจ้าภาพ Sohee & Tim & Super Junior Shindong 
รางวัล
รางวัลที่ได้และเสนอชื่อ
ปีAwardCategoryNominated work ผล2553 <center>2nd Philippine K-Pop Awards Hottest Female K-pop Star101201 Local K-pop fans gear up for 2nd Philippine K-pop Convention. sharingyoochun. December 4, 2010. A K-Pop convention like no other. philstar. January 1, 2011.Sunye 2554 <center>Mnet Media Awards Most Charming LadyMedia Awards 2011 nominees has just been released. Korean Entspy. September 28, 2011.  2556 <center>5th Shorty Awards Best Singer in Social Media 
 อ้างอิง

แหล่งข้อมูลอื่น
 Wonder Girls Official Website
 Sunye's Official Twitter
 Sunye me2day
# โนวารา
โนวารา  เป็นเมืองหลวงของจังหวัดโนวารา ในแคว้นปีเยมอนเต ทางตะวันตกเฉียงเหนือของประเทศอิตาลี ทางตะวันตกของเมืองมิลาน มีประชากรราว 105,000 คน เป็นเมืองมีประชากรมากเป็นอันดับ 2 ของแคว้นปีเยมอนเต รองจากเมืองตูริน เป็นเมืองมีเส้นทางจราจรสำคัญ เชื่อมเมืองมิลานกับตูริน และจากเจนัวไปยังสวิตเซอร์แลนด์
# เคปค้อด
เคปค้อด  เป็นคาบสมุทรทางตะวันออกสุดของรัฐแมสซาชูเซตส์ สหรัฐอเมริกา มีอาณาบริเวณเกือบจะครอบคลุมบาร์นสเตเบิลเคาน์ตีทั้งหมด กว้าง 2–32 กิโลเมตร ยาวประมาณ 105 กิโลเมตร เป็นแหล่งท่องเที่ยวในช่วงฤดูร้อน 

บาร์โทโลมิว กอสโนลด์ นักเดินเรือชาวอังกฤษได้เดินเรือมาพบตอนเหนือสุดของคาบสมุทรนี้ใน ค.ศ. 1602 ต่อมาใน ค.ศ. 1620 พวกพิลกริมที่เดินทางมากับเรือ เมย์ฟลาวเวอร์ ได้ขึ้นฝั่งที่เคปค้อด บริเวณใกล้เมืองโพรวินซ์ทาวน์ในปัจจุบัน
# ฮิวบรังกู
ฮิวบรังกู (, ,) เป็นเมืองในรัฐอาครี ประเทศบราซิล ตั้งอยู่บนฝั่งแม่น้ำอาครี ทางตอนเหนือของประเทศบราซิล เป็นเมืองที่มีประชากรมากที่สุดของรัฐ มีประชากร 413,418 คน (ค.ศ. 2018)https://cidades.ibge.gov.br/brasil/ac/rio-branco/panorama

ฮิวบรังกูเป็นหนึ่งในเมืองแรก ๆ ที่มีการตั้งถิ่นฐานบนฝั่งแม่น้ำอาครี เป็นเมืองหลวงของดินแดนอาครีในปี ค.ศ. 1920 และเมืองหลวงของรัฐอาครีในปี ค.ศ. 1962
# ฮย็อนอา
คิม ฮย็อน-อา (เกิด 6 มิถุนายน ค.ศ. 1992) หรือชื่อในการแสดงว่า ฮย็อนอา (Hyuna) เป็นนักร้อง-นักแต่งเพลง แร็ปเปอร์ นางแบบชาวเกาหลีใต้ ถนัดด้านการแร็ปและเต้น ปัจจุบันเป็นศิลปินเดี่ยว อดีตสมาชิกของวันเดอร์เกิลส์ และสมาชิกโฟร์มินิตที่ยุบไปเมื่อปลายปี 2016 และ 2012 ฮย็อนอาได้ไป ft กับ PSY ในเพลง คังนัมสไตล์ เวอร์ชันพิเศษและทำให้เธอโด่งดังไปมากในหลายประเทศ ในผลงานเดี่ยวและผลงานอื่นด้วย

 ประวัติ 
ฮย็อนอา เกิดที่โซล เกาหลีใต้ เกิดวันที่ 6 มิถุนายน 1992 โดยฮย็อนอาเปิดตัวกับวันเดอร์เกิลส์ ตอนอายุ 14 ปี เพราะพ่อแม่ของเธอเป็นห่วงแต่ทำให้เธอออกจากวงเนื่องจากเป็นโรคกระเพาะ เธอมีน้องชาย 2 คน และครอบครัวของเธอหย่าร้างโดยเธออาศัยอยู่กับแม่ ปี 2009 เธอได้เปิดตัวกับวงโฟร์มินิต พร้อมกับค่ายใหม่คือ Cube Entertainment สมาชิกโฟร์มินิตประกอบด้วยจีฮย็อน  กายุน  จียุน  และโซฮย็อน ภายหลังในปี 2016 วงโฟร์มินิตก็ได้ยุบวง ปิดตำนานวงร่วม 7 ปี 

ในปี 2022 คิม ฮย็อนอา ประกาศหมั้น กับ คิม ฮโย-จง แต่ต่อมาก็ยกเลิก การหมั้นและการแต่งงานในปีเดียวกัน และต่อมา 2 เดือน ได้กลับมาคบหาดูใจกันอีกครั้ง

ชีวิตในวัยเด็กและการศึกษา
ฮย็อนอา และปัจจุบันเธอกำลังศึกษาอยู่มหาวิทยาลัยค็อนกุก คณะศิลปะวัฒนธรรม
 ปี 2007 : เปิดตัวเป็นสมาชิกเกิร์ลกรุปวง วันเดอร์เกิล ถอนตัวออกจากวง ออกจากค่าย JYP Entertainment
 ปี 2008 - 2018 : เซ็นสัญญากับต้นสังกัดใหม่ Cube Entertainment
 ปี 2009 - 2016 : เปิดตัวเป็นเกิร์ลกรุปวง โฟร์มินิต
 ปี 2010 : เปิดตัวเป็นศิลปินเดี่ยว ด้วยซิงเกิลเพลงเดี่ยวแรก Change
 ปี 2011 : มินิอัลบั้มเดี่ยวแรก Bubble Pop,
เปิดตัวหน่วยย่อยพิเศษ Trouble Maker 2011 - 2018
 ปี 2012 - 2013 : มินิอัลบั้ม Melting
 ปี 2014 : มินิอัลบั้ม A Talk
 ปี 2015 : มินิอัลบั้ม A+
 ปี 2016  : มินิอัลบั้ม A'wesome
 ปี 2017 - 2018 : เปิดตัว โปรเจกซ์ ซับยูนิตพิเศษ Triple H
 ปี 2017 : มินิอัลบั้ม Following
 ปี2017 : ผลงานซิงเกิลอัลบั้ม 10 ปีในวงการเพลง Lip and Hip
 ปี 2008 - 2018 : ยกเลิกสัญญากับ Cube Entertainment
 ปี 2019 - ปัจจุบัน : เซ็นสัญญากับต้นสังกัดใหม่ P-Nation
 ปี2019 : ผลงานซิงเกิล FLOWER SHOWER

ผลงานเพลง

อีพี
 Bubble Pop! (2011)
 Melting (2012)
 A Talk (2014)
 A+ (2015)
 A'wesome (2016)
 Following (2017)
 I'm Not Cool (2021)
 Nabillera (2022)

อีพีร่วมกับศิลปินอื่น
 1+1=1 กับดอน (2021)

ผลงาน
ภาพยนตร์
 ปี ชื่อ บทบาท หมายเหตุ 2010 Midnight FM ตัวเธอเอง รับเชิญ

รายการโทรทัศน์
 ปี ชื่อ หมายเหตุ 2007 โชว์! มิวสิกคอร์ พิธีกรกับ อัน โซ-ฮี และ Brian Joo 2009–2010 Invincible Youth สมาชิกนักแสดง (ส่วนหนึ่งของสมาชิก G7) 2010 Waving the Korean Flag สมาชิกนักแสดง 2011 Dancing with the Stars ผู้เข้าแข่งขัน (ร่วมมือกับนัม กี-ยง) 2012 Birth of a Family 2 สมาชิกนักแสดง 2014 Hyuna's Free Month สารคดี 2016 Hyuna X 19 2017 Triple H Detective Agency สมาชิกนักแสดง 2017–2018 ดิยูนิต: ไอดอลรีบูตติงโปรเจกต์ ที่ปรึกษา

คอนเสิร์ต
หลัก
 The Queen's Back (2016–2017)

ร่วมหลัก
 United Cube Concert – One (กับศิลปินยูไนเต็ดคิวบ์อื่น) (2018)

เทศกาล
 SXSW Music Festival in North America (2013)
 Viral Fest Asia 2016 (2016)

 รางวัลและการเสนอชื่อ
# มหาวิหารซาเคร-เกอร์
มหาวิหารพระหฤทัยแห่งมงมาทร์  เป็นโบสถ์และมหาวิหารรองในคริสตจักรโรมันคาทอลิก ซึ่งตั้งอยู่บนยอดเขาที่สูงที่สุดของกรุงปารีส หรือที่เรียกกันว่า "มงมาทร์" สร้างขึ้นเพื่ออุทิศแก่พระหฤทัยของพระเยซู ปัจจุบันถือเป็นหนึ่งในสถานที่ท่องเที่ยวหลักที่มีนักท่องเที่ยวมาเยื่ยมชมมากเป็นอันดับ 2 ของกรุงปารีส โดยถือเป็นอนุสาวรีย์ของทั้งสองด้าน คือการเมือง และวัฒนธรรม

โบสถ์ได้ถูกออกแบบโดยโปล อะบาดี ซึ่งเป็นสถาปนิกชาวฝรั่งเศสที่เป็นหนึ่งใน 77 สถาปนิกผู้ชนะการประกวด เริ่มการก่อสร้างในปี ค.ศ.1875 และเสร็จสิ้นในปี ค.ศ.1914 โดยได้รับการแต่งตั้งโดยสมบูรณ์ (วางศิลาฤกษ์) ภายหลังจากสงครามโลกครั้งที่ 2 ในปีค.ศ.1919 

ในปัจจุบันนักท่องเที่ยวสามารถเข้าเยี่ยมชมได้ทุกวันตั้งแต่ 06.00 น. จนถึง 22.30 น. โดยสามารถเข้าชมบริเวณโดมได้ตั้งแต่ 09.00 น. จนถึงเวลา 19.00 น. หรือ 18.00 น. ในช่วงฤดูหนาว

thumb|โบสถ์พระหฤทัยยามค่ำคืน

 การก่อสร้าง 
รูปแบบทางสถาปัตยกรรมของโบสถ์มีความเป็นเอกลักษณ์มากในยุคนั้น โดยสถาปนิกเจ้าของโครงการ โปล อะบาดี ได้เรียกว่า สถาปัตยกรรมแบบโรมัน-ไบแซนไทน์ (Romano-Byzantine) ซึ่งจัดว่าแปลกใหม่ เพื่อแสดงออกถึงการต่อต้านสถาปัตยกรรมแบบฟื้นฟูบาโรก (Neo-Baroque) ดั่งที่ปรากฏที่โรงอุปรากรปาแลการ์นีเยอย่างสิ้นเชิง การออกแบบโบสถ์ได้หยิบยกสัญลักษณ์ของลัทธิชาตินิยมในสมัยนั้นมาเป็นองค์ประกอบ อาทิเช่น ประตูทางเข้า อันประกอบไปด้วยช่องโค้ง (ซุ้มประตู) 3 ช่อง ด้านบนประดับรูปสำริด ของนักบุญแห่งประเทศฝรั่งเศส คือ นักบุญโยนออฟอาร์ค และนักบุญพระเจ้าหลุยส์ที่ 9 แห่งฝรั่งเศส โดยมีระฆังหนักกว่า 19 ตัน หล่อในปีค.ศ.1895

ตัวโบสต์ก่อจากหินปูนประเภททราเวอร์ทีน ซึ่งมีเหมืองตั้งอยู่ที่เมือง ชาโต้-ลองดง ในเขตชานเมืองปารีส โดยคุณสมบัติพิเศษของหินชนิดนี้จะมีการคายแคลเซียมออกมาเป็นระยะ ทำให้คงความขาวของสิ่งปลูกสร้างได้ยาวนาน ในสภาวะภูมิอากาศต่างๆได้

ภายหลังจากการเริ่มต้นก่อสร้างส่วนฐานรากไม่นาน อะบาดี ก็ถึงแก่กรรมลงในปีค.ศ.1884 โดยได้มีสถาปนิกอีก 5 คนรับผิดชอบต่อ โดยในระหว่างการก่อสร้าง สงครามโลกครั้งที่ 1 ได้ทำให้การก่อสร้างหยุดชะงักลง จนเสร็จสิ้นภายหลังสงครามในปีค.ศ.1919

มูลค่าการก่อสร้างทั้งหมดคิดเป็นเงินประมาณ 7 ล้านฟรังก์ โดยมาจากเงินบริจาคทั้งสิ้น โดยผู้มีจิตศรัทธาสามารถมีส่วนร่วมในการอุทิศเงินสร้างส่วนต่างๆของโบสถ์ได้อีกด้วย และยังได้รับการสนับสนุนจากสภาผู้แทนราษฎรในสมัยนั้นให้สนับสนุนงบประมาณก่อสร้างจนแล้วเสร็จ
# เอชดี 28185 บี
เอชดี 28185 บี เป็นดาวเคราะห์นอกระบบที่อยู่ห่างจากโลกประมาณ 138 ปีแสง อยู่ในกลุ่มดาวแม่น้ำ ดาวเคราะห์ดวงนี้ถูกค้นพบในวงโคจรรอบดาวฤกษ์เอชดี 28185 ในวันที่ 4 เมษายน ค.ศ. 2001
# ฮเยริม
อู ฮเย-ริม (เกิด 1 กันยายน ค.ศ. 1992) หรือชื่อในการแสดงว่า ฮเยริม (Hyerim) หรือ ลิม (Lim) เป็นแร็ปเปอร์ นักร้อง นักแต่งเพลงชาวเกาหลีใต้ อดีตสมาชิกของวันเดอร์เกิลส์
ประวัติ
ฮเยริมนั้นเกิดวันที่ 1 กันยายน 2535 โดยเธอเข้ามาเป็นสมาชิกวันเดอร์แทนซอนมีที่ต้องกลับไปเรียน
ผลงานเพลง
 single nobody
 Be My Baby 
2 Different Tears
 Like Money 
ผลงาน
มิวสิกวิดีโอ
 ปีที่แสดง  ชื่อเพลง ศิลปิน บทาท 2553 This Christmas JYP Nation ตัวเอง
ภาพยนตร์
 ปีชื่อเรื่อง   บทบาท 2553 The Last Godfather  รับเชิญ 2555 The Wonder Girls ตัวเอง
อ้างอิง
 allkpop Hyerim
แหล่งข้อมูลอื่น

 Wonder Girls Official Website
 Hyerim's Official Twitter
 Hyerim me2day
# เปียร์ม
เปียร์ม (;Gramota.ru. #18475 โคมิ-เปียร์มยัก: Перем, Perem;  Perym) เดิมชื่อ ยาโกชิคา ( (1723–1781) และ โมโลตอฟ  (1940–1957)
เป็นเมืองที่ใหญ่ที่สุดและเป็นศูนย์กลางการปกครองของดินแดนเปียร์ม, ประเทศรัสเซีย เมืองนี้ตั้งอยู่บนฝั่งของแม่น้ำคามา ใกล้กับ เทือกเขายูรัล ครอบคลุมพื้นที่  มีประชากรอยู่อาศัยมากกว่าหนึ่งล้านคน เปียร์มเป็นเมืองที่ใหญ่เป็นอันดับที่ 15 ในประเทศรัสเซีย และเป็นเมืองที่ใหญ่เป็นอันดับ 5 ในเขตสหพันธ์วอลกา
# ไอ ซวิกกี 18
ไอ ซวิกกี 18  เป็นดาราจักรไร้รูปแบบแคระอยู่ประมาณ 59 ล้านปีแสง เป็นดาราจักรแรกที่ระบุไว้โดยนักดาราศาสตร์ชาวสวิส ฟริตซ์ ซวิกกี ในการสำรวจถ่ายภาพของดาราจักรในคริสต์ทศวรรษที่ 1930 การศึกษาที่หอดูดาวพาโลมาร์นำบางส่วนที่ผ่านมา 40 ปีนักดาราศาสตร์เชื่อว่าดาราจักรปะทุขึ้นด้วยพันล้านก่อตัวดาวปีหลังจากเพื่อนบ้านของดาราจักร ลักษณะดาราจักรอ่อนเยาว์ที่คล้ายคลึงกับ ไอ ซวิกกี 18 มักจะพบเฉพาะในเอกภพในยุคต้น กล้องโทรทรรศน์อวกาศฮับเบิลได้แต่พบลมดาวที่มีอายุมากกว่าที่มีอยู่ภายในดาราจักร การเสนอของการก่อดาวฤกษ์ของมันเริ่มต้นอย่างน้อยหนึ่งพันล้านปีที่ผ่านมาและอาจจะมากที่สุดเท่าที่หมื่นล้านปีที่ผ่านมา ดาราจักรจึงอาจจะเกิดขึ้นในเวลาเดียวกับที่ดาราจักรอื่น ๆ มากที่สุด
# มาฆีโลว์
มาฆีโลว์ (, ; ;) เป็นเมืองทางตะวันออกของประเทศเบลารุส จากข้อมูล ค.ศ. 2011 เมืองมีประชากร 360,918 คน เป็นเมืองศูนย์กลางการปกครองของแคว้นมาฆีโลว์ เป็นเมืองใหญ่เป็นอันดับที่ 3 ของประเทศ เมืองตั้งอยู่ริมสองฝั่งของแม่น้ำนีเปอร์

มาฆีโลว์มีหอคอยโบราณซึ่งสร้างโดยชาวตาตาร์ ตั้งขึ้นในคริสต์ศตวรรษที่ 13 ผลัดเปลี่ยนอยู่ใต้อำนาจการปกครองระหว่างลิทัวเนีย โปแลนด์ สวีเดน และรัสเซีย ผนวกเข้ากับรัสเซียใน ค.ศ. 1772 เมื่อคราวที่มีการแยกประเทศโปแลนด์ครั้งที่ 1 ในสงครามโลกครั้งที่สอง ตกอยู่ใต้การยึดครองของเยอรมนีระหว่าง ค.ศ. 1941 ถึง 1944

 ภูมิประเทศ 
 ภูมิอากาศ 

เมืองพี่น้อง
มาฆีโลว์เป็นเมืองพี่น้องกับเมืองดังนี้:

 บาร์เดยอฟ ประเทศสโลวาเกีย
 บูร์ซา ประเทศตุรกี
 ไอเซอนัค ประเทศเยอรมนี
 กาโบรโว ประเทศบัลแกเรีย
 เคียร์ช ประเทศยูเครน
 เกล็ยเปดา ประเทศลิทัวเนีย
 กรากูเยวัตส์ ประเทศเซอร์เบีย
 มือกอลายิว ประเทศยูเครน
 หนานจิง ประเทศจีน
 เปียนซา ประเทศรัสเซีย
 Sokolinaya Gora (Moscow) ประเทศรัสเซีย
 ซุมกายึท ประเทศอาเซอร์ไบจาน
 แทบรีซ ประเทศอิหร่าน
 ตูลา ประเทศรัสเซีย
 วีเลอร์บาน ประเทศฝรั่งเศส
 วิทเทินแบร์ค ประเทศเยอรมนี
 ววอตสวาแวก ประเทศโปแลนด์
 ยุฌแน ประเทศยูเครน
 เจิ้งโจว ประเทศจีน
 ซเวนิโกรอด ประเทศรัสเซีย
# กร็องปาแล
เลอกร็องปาแลเดช็องเซลีเซ  หรือนิยมเรียกสั้น ๆ ว่า กร็องปาแล  เป็นสิ่งก่อสร้างที่มีความสำคัญทางประวัติศาสตร์แห่งหนึ่งของกรุงปารีส และยังเป็นสถานที่จัดนิทรรศการด้วย ตั้งอยู่ในเขตที่ 8 โดยเริ่มก่อสร้างในช่วงปีค.ศ.1897 ภายหลังจากการรื้ออาคารปาแลเดอแล็งดุสทรี (Palais de l'Industrie) เพื่อเตรียมการจัดงานนิทรรศการโลกในปีค.ศ.1900 (Universal Exposition of 1900) ซึ่งยังรวมถึงการก่อสร้าง เปอติ ปาแล และสะพานอะเลคซันดร์ที่ 3 ที่อยู่ในบริเวณใกล้เคียงด้วย

กร็องปาแล เคยถูกผ่านการใช้งานเป็นโรงพยาบาลทหารในช่วงสงครามโลกครั้งที่ 1 และยังเคยเป็นที่จัดแสดงการโฆษณาชวนเชื่อของนาซี ถึง 2 ครั้ง ในช่วงที่ปารีสถูกเยอรมนียึดครองสมัยสงครามโลกครั้งที่ 2

ตัวอาคารมีลักษณะแบบสถาปัตยกรรมโบซาร์ตามแบบที่มีการสอนในสถาบันวิจิตรศิลป์แห่งฝรั่งเศส โดยมีลักษณะเด่นคือรายละเอียดโดยรอบบนหน้าบันที่สลักจากหิน และการออกแบบพื้นที่ใช้สอยที่ทันสมัย รวมทั้งการใช้นวัตกรรมใหม่ในการก่อสร้าง อาทิเช่น โครงหลังคาเหล็กน้ำหนักเบาประดับกระจก และการใช้คอนกรีตเสริมแรงในการก่อสร้างอีกด้วย

ประวัติ
ห้องหลักภายในอาคารมีความยาวถึง 240 เมตร ซึ่งประกอบด้วยหลังคากระจก ซึ่งทำจากโครงเหล็ก ซึ่งได้รับแรงบรรดาลใจมากจากคริสตัลพาเลส ในกรุงลอนดอน โดยจุดประสงค์หลักคือเพื่อให้แสงสว่าง อันเป็นสิ่งจำเป็นในอาคารขนาดใหญ่ โดยเฉพาะอย่างยิ่งในอาคารนิทรรศการในยุคก่อนการใช้ไฟฟ้าเพื่อให้แสงสว่าง

ด้านนอกอาคารประกอบไปด้วยหน้าบันสลักจากหิน และงานโลหะชั้นเลิศแบบนวศิลป์ และรูปปั้นอีกจำนวนมากโดย Paul Gasq, Camille Lefèvre, Alfred Boucher, Alphonse-Amédée Cordonnier และ Raoul Verlet บริเวณด้านหน้าอาคาร ทั้งมุมซ้ายและขวามีงานสำริดขนาดใหญ่ข้างละ 1 ชุด

กร็องปาแลได้ทำการเปิดอย่างเป็นทางการในวันที่ 1 พฤษภาคม ค.ศ.1900 โดยใช้เป็นอาคารจัดแสดงนวัตกรรมยุคใหม่(ในสมัยนั้น) อาทิ รถยนต์ เครื่องบิน เครื่องใช้ในครัวเรือน เป็นต้น ซึ่งมีการจัดงานทุกปีจนกระทั่งปีค.ศ.1947 เป็นปีสุดท้าย และในภายหลังตัวอาคารได้ใช้เป็นที่จัดงานแสดงศิลปะของอ็องรี มาติส ในช่วงเดือนเมษายน ถึงกันยายน ค.ศ.1970  

ตัวโครงสร้างอาคารเคยมีปัญหาการทรุดตัวหลายครั้งช่วงขณะการก่อสร้าง จึงต้องมีการเสริมรากฐานเพิ่มเติมในขณะที่การก่อสร้างต้องเป็นไปอย่างรีบเร่ง และเมื่อเวลาผ่านไปโครงสร้างเหล็กต่างๆเริ่มเกิดสนิมในโครงสร้าง ทำให้ในที่สุดหลังคากระจกได้พังทลายลงมาในปีค.ศ.1993 จึงต้องมีการปิดปรับปรุงครั้งใหญ่จนมาเปิดอีกครั้งในปีค.ศ.2007

ในปัจจุบัน กร็องปาแลยังเป็นที่ตั้งของสถานีตำรวจ ที่อยู่ในชั้นใต้ดิน เพื่อช่วยดูแลความเรียบร้อยในยามที่มีงานนิทรรศการต่าง ๆ ในส่วนปีกตะวันตกของอาคาร เป็นที่ตั้งของพิพิธภัณฑ์วิทยาศาสตร์ หรือเรียกว่า ปาแลเดอลาเดกูแวร์ต (Palais de la Découverte) 

thumbnail|center|700px|กร็องปาแล
# เทา คนเลี้ยงสัตว์ บี
ทู คนเลี้ยงสัตว์ บี เป็นดาวเคราะห์นอกระบบที่อยู่ห่างจากโลกประมาณ 50 ปีแสง โคจรอยู่ในระบบดาวเคราะห์ทู คนเลี้ยงสัตว์ อยู่ในกลุ่มดาวคนเลี้ยงสัตว์ ประกาศในปี ค.ศ. 1996 โดย Geoffrey Marcy และR. Paul Butler ดาวฤกษ์ทู คนเลี้ยงสัตว์มีดาวเคราะห์ดวงแรกโคจรอยู่ที่ได้รับการคอนเฟิร์ม เมื่อวันที่ 16 ธันวาคม ค.ศ. 1999 ดาวเคราะห์ถูกขนานนาม ดาวเคราะห์มิลเลนเนียม เพราะดาวดวงนี้นั้น (สมควร) คิดว่าจะเป็นดาวเคราะห์แรกที่ถูกค้นพบในสายตา